CELEX: 31982R2922
Language: el
Date: 1982-10-29 00:00:00
Title: Κανονισμός (EOK) αριθ. 2922/82 τής Επιτροπής τής 29ης Οκτωβρίου 1982 περί δευτέρας τροποποιήσεως τού κανονισμού (EOK) αριθ. 2942/80 περί τών λεπτομερειών αγοράς τού ελαιολάδου από τούς οργανισμούς παρεμβάσεως

Avis juridique important

|

31982R2922

Κανονισμός (EOK) αριθ. 2922/82 τής Επιτροπής τής 29ης Οκτωβρίου 1982 περί δευτέρας τροποποιήσεως τού κανονισμού (EOK) αριθ. 2942/80 περί τών λεπτομερειών αγοράς τού ελαιολάδου από τούς οργανισμούς παρεμβάσεως  

Επίσημη Εφημερίδα αριθ. L 304 της 30/10/1982 σ. 0062 - 0063

***** ΚΑΝΟΝΙΣΜΟΣ (ΕΟΚ) αριθ. 2922/82 ΤΗΣ ΕΠΙΤΡΟΠΗΣ  της 29ης Οκτωβρίου 1982  περί δευτέρας τροποποιήσεως του κανονισμού (ΕΟΚ) αριθ. 2942/80 περί των λεπτομερειών αγοράς του ελαιολάδου από τους οργανισμούς παρεμβάσεως  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1413/82 (2), και ιδίως το άρθρο 12 παράγραφος 4,  Εκτιμώντας:  ότι ο κανονισμός (ΕΟΚ) αριθ. 2942/80 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 3139/81 (4), έχει καθορίσει στο παράρτημα την κλίμακα προσαυξήσεως και μειώσεως που χρησιμοποιείται στην προσαρμογή της τιμής αγοράς διαφόρων ποσοτήτων ελαιολάδου που μπορούν να προσφερθούν στην παρέμβαση·  ότι η πείρα έχει δείξει ότι οι ποσότητες εξαιρετικού ελαιολάδου («εξτρα»), που έχουν αγοραστεί στην παρέμβαση κατά τη διάρκεια των τελευταίων περιόδων, ήταν μεγαλύτερες από τις ποσότητες οι οποίες αναμένονταν υπό κανονικές συνθήκες, λαμβανομένης υπόψη της διαρθρώσεως της αγοράς·  ότι η πείρα έχει επίσης δείξει ότι η κλίμακα αυτή δεν είναι πλέον κατάλληλη στην παρούσα κατάσταση της αγοράς ελαιολάδου· ότι είναι σκόπιμο, κατά συνέπεια, να τροποποιηθεί το παράρτημα του ανωτέρω αναφερόμενου κανονισμού, για να ληφθεί υπόψη η αύξηση της τιμής παρεμβάσεως του ποιοτικού τύπου στα Κράτη μέλη που είναι παραγωγοί·  ότι η Επιτροπή Διαχειρίσεως Λιπαρών Ουσιών δεν διατύπωσε γνώμη εντός της προθεσμίας που τέθηκε από τον πρόεδρό της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα του κανονισμού (ΕΟΚ) αριθ. 2942/80 αντικαθίσταται από το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την 1η Νοεμβρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 29 Οκτωβρίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 162 της 12. 6. 1982, σ. 6.  (3) ΕΕ αριθ. L 305 της 14. 11. 1980, σ. 23.  (4) ΕΕ αριθ. L 312 της 31. 10. 1981, σ. 71.   ΠΑΡΑΡΤΗΜΑ  (σε ECU/100 χγρ)  1.2.3 //   //   //   // Ονομασία και ποιότητα κατά την έννοια  του παραρτήματος του κανονισμού  αριθ. 136/66/ΕΟΚ (ο βαθμός οξύτητας  αντιπροσωπεύει την περιεκτικότητα σε  ελεύθερα λιπαρά οξέα, εκφραζόμενη σε  γραμμάρια ελαϊκού οξέος ανά 100 γρ ελαίου)   // Προσαύξηση  // Μείωση  //   //   //   // Έλαιο έξτρα εξαιρετικό μέχρι και 1 ° οξύτητας  // 17,29  // -  // Έλαιο παρθένο εκλεκτό (φίνο)  // 12,09  // -  // Έλαιο παρθένο ημι-φίνο  // -  // -  // Έλαιο παρθένο μειονεκτικό (λαμπάντε) 1 °  //   // 7,72  // Άλλα έλαια παρθένα μειονεκτικά (λαμπάντε):  - Άνω του 1 ° και μέχρι 8 ° οξύτητας  //   // Αύξηση της μείωσης κατά 0,24 ECU για κάθε επιπλέον δέκατο βαθμού οξύτητας   // - Άνω των 8 ° και μέχρι 15 ° οξύτητας  //   // Αύξηση της μείωσης κατά 0,32 ECU για κάθε επιπλέον δέκατο βαθμού οξύτητας   // - Πυρηνέλαιο 5 ° οξύτητας  //   // 102,09  // Άλλα πυρηνέλαια:  - Άνω των 5 ° και μέχρι 8 ° οξύτητας  //   // Αύξηση της μείωσης κατά 0,14 ECU για κάθε επιπλέον δέκατο βαθμού οξύτητας   // - Άνω των 8 ° και μέχρι 15 ° οξύτητας  //   // Αύξηση της μείωσης κατά 0,17 ECU για κάθε επιπλέον δέκατο βαθμού οξύτητας   //   //   //